CELEX: C2007/155/15
Language: mt
Date: 2007-07-07 00:00:00
Title: Kawża C-169/07: Talba għal deċiżjoni preliminari mressqa mill-Verwaltungsgerichtshof (L-Awstrija) fit- 30 ta' Marzu 2007 — Hartlauer Handelsgesellschaft m.b.H. vs Wiener Landesregierung u Oberösterreichische Landesregierung

7.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 155/8
            
         Talba għal deċiżjoni preliminari mressqa mill-Verwaltungsgerichtshof (L-Awstrija) fit-30 ta' Marzu 2007 — Hartlauer Handelsgesellschaft m.b.H. vs Wiener Landesregierung u Oberösterreichische Landesregierung
   (Kawża C-169/07)
   (2007/C 155/15)
   Lingwa tal-kawża: Il-Ġermaniż
   Qorti tar-rinviju
   Verwaltungsgerichtshof (L-Awstrija)
   Partijiet fil-kawża prinċipali
   
      Rikorrenti: Hartlauer Handelsgesellschaft m.b.H.
   
      Konvenuti: Wiener Landesregierung u Oberösterreichische Landesregierung
   Domandi preliminari
   
               1)
            
            
               L-Artikolu 43 KE (flimkien ma' l-Artikolu 48 KE) jipprekludi l-applikazzjoni ta' leġiżlazzjoni nazzjonali li tistipula li hemm bżonn ta' awtorizzazzjoni għall-ftuħ ta' klinika privata fil-forma ta' klinika outpatient dentali indipendenti (klinika dentali) u din l-awtorizzazzjoni għandha tiġi miċħuda jekk, skond l-għan ta' l-istituzzjoni indikat fl-applikazzjoni u l-medda ta' servizzi li huwa previst li se toffri, ma jeżisti, fid-dawl tal-kura diġà offerta minn tobba stabbiliti li jaħdmu fuq bażi kuntrattwali ma' fondi ta' assigurazzjoni tas-saħħa, istituzzjonijiet li jappartjenu għal fondi ta' assigurazzjoni tas-saħħa u istituzzjonijiet li għandhom kuntratt ma' fondi ta' assigurazzjoni tas-saħħa u minn dentisti stabbiliti li jaħdmu fuq bażi kuntrattwali ma' fondi ta' assigurazzjoni tas-saħħa, ebda bżonn għall-klinika dentali proġettata?
            
         
               2)
            
            
               Ir-risposta għall-ewwel domanda tista' tkun differenti jekk il-verifika tal-bżonnijiet għandha tieħu in kunsiderazzjoni wkoll il-kuri offerti minn kliniċi outpatient ta' sptarijiet pubbliċi, privati li m'għandhomx l-għan li jagħmlu profitt u sptarijiet oħra li joperaw fuq bażi kuntrattwali?